钦定古今图书集成/方舆汇编/边裔典/第096卷 > 宋
## 钦定古今图书集成/方舆汇编/边裔典/第096卷 > 宋

### 武帝永初二年林邑遣使贡献

按《宋书武帝本纪》，不载。按《林邑传》，南夷林邑国，高
祖永初二年，林邑王范阳迈遣使贡献，即加除授。
按《南齐书林邑传》，南夷林邑国，在交州南，海行三千
里，北连九德。秦时故林邑县也，汉末称王，晋太康五
年始贡献。宋永初元年，林邑王范杨迈初产，母梦人
以金席藉之，光色奇丽，中国谓紫磨金，夷人谓之杨
迈，故以为名。杨迈死，子咄立，慕其父，复改名杨迈。林
邑有金山，金汁流出于浦事尼乾道，铸金银人像，大
十围。

### 文帝元嘉 年林邑侵日南九德诸郡

按《宋书文帝本纪》不载。按《林邑传》，“太祖元嘉初，侵
暴日南九德诸郡，交州刺史杜弘文建牙聚众欲讨
之，闻有代，乃止。”

按《梁书林邑传》：“宋永初二年，遣使贡献，以杨迈为林
邑王。杨迈死，子咄立，慕其父复曰杨迈。其国俗，居处
为阁，名曰于阑，门户皆北向，书树叶为纸。男女皆以
横幅吉贝绕腰以下，谓之干缦，亦曰都缦，穿耳贯小
镮。贵者著革屣，贱者跣行。自林邑、扶南以南诸国皆
然也。其王著法服，加璎珞，如佛像之饰。出则乘象，吹”
螺击鼓，罩吉贝伞，以吉贝为幡旗。国不设刑法，有罪
者使象踏杀之。其大姓号婆罗门，嫁娶必用八月。女
先求男，由贱男而贵女也。同姓还相婚姻，使婆罗门
引婿见妇，握手相付，咒曰：“吉利吉利”，以为成礼。死者
焚之，中野谓之火葬。其寡妇、孤居，散发至老。国王事
尼乾道，铸金银人像，大十围。元嘉初，杨迈侵暴日南
九德诸郡，交州刺史杜弘文建牙欲讨之，闻有代乃
止。

元嘉七年七月甲寅林邑国遣使献方物。

按：《宋书文帝本纪》云云。

元嘉八年，林邑入寇。

按《宋书文帝本纪》不载。按《林邑传》，“七年，杨迈遣使
自陈与交州不睦，求蒙恕宥。八年，又遣楼船百馀寇
九德，入四会浦口。交州刺史阮弥之遣队主相道生
三千人赴讨，攻区粟城不克，引还。”

按《梁书林邑传》：“八年，又寇九德郡，入四会浦口，交州
刺史阮弥之遣队主相道生帅兵赴讨，攻区粟城不
克，乃引还。尔后频年遣使贡献，而寇盗不已。”

元嘉十年五月林邑王遣使献方物。

按《宋书文帝本纪》云云。按《林邑传》。林邑欲伐交州。
借兵于扶南王。扶南不从。十年。杨迈遣使上表。献方
物。求领交州。诏答以道远。不许。

元嘉十一年六月林邑国遣使献方物。

元嘉十五年，林邑国遣使献方物。

元嘉十六年，林邑国遣使献方物。

元嘉十八年，林邑国遣使献方物。

按：以上《宋书文帝本纪》云云。

元嘉二十三年夏六月，交州刺史檀和之伐《林邑国克之。

按《宋书文帝本纪》云云。按《林邑传》，“元嘉十二、十五、
十六、十八年，频遣贡献，而寇盗不已，所贡亦陋薄。太
祖忿其违傲，二十三年，使龙骧将军、交州刺史檀和
之伐之，遣太尉府振武将军宗悫受和之节度，和之
遣府司马萧景宪为前锋，悫仍领宪军副。”杨迈闻将
见讨，遣使上表，求还所略日南民户，奉献国珍。太祖
诏和之。杨迈果有款诚，许其归顺。其年二月，军至朱
梧戍，遣府户曹参军日南太守姜仲基、前部贼曹参
军蟜弘民随传诏毕愿、高精奴等，宣扬恩旨。杨迈执
仲基、精奴等二十八人，遣弘民反命，外言归款，猜防
愈严。景宪等乃进军向区粟城。杨迈遣大帅范扶龙
大戍区粟，又遣水步军径至景宪，破其“外救，尽锐攻
城，五月克之，斩扶龙大首，获金银杂物不可胜计。乘
胜追讨，即克林邑。杨迈父子，并挺身奔逃，所获珍异，
皆是未名之宝。”上嘉将帅之功，诏曰：“林邑介恃遐险，
久稽王诛，龙骧将军、交州刺史檀和之，忠果到列，思
略经济，禀命攻讨，万里推锋。法命肃齐，文武毕力。洁
已奉公，以身率下，故能立勋海外，震服殊俗，宜加褒
饰，参管近侍。可黄门侍郎领越骑校尉行建武将军
龙骧司马萧景宪，协赞军首，勤捷显著，总勒前驱，克
殄巢穴，必能威服荒夷，抚怀民庶。可持节督交州广
州之郁林、宁浦二郡诸军事。”建威将军、交州刺史。龙
骧司马童林之、九真太守傅蔚祖战死，并赠给事中。

按《沈演之传》，“上欲伐林邑，朝臣不同。” 广州刺史陆

徽与演之赞成上意。及平，赐群臣黄金生口、铜器等
物。演之所得偏多。上谓之曰：“庙堂之谋，卿参其力，平
此远夷，未足多建茅土，廓清京都，鸣鸾东岱，不忧河
山不开也。”按《宗悫传》，元嘉二十二年，伐林邑，悫自
奋请行。义恭举悫有胆勇，乃除震武将军，为安西参
军，萧景宪军副，随交州刺史檀和之围区粟城。林邑
遣将范毗沙达来救，区粟和之，遣偏军拒之，为贼所
败。又遣悫，悫乃分军为数道，偃旗潜进，讨破之，拔区
粟，入象浦。林邑王范杨迈倾国来拒，以具装被象，前
后无际，士卒不能当。悫曰：“吾闻狮子威服百兽。”乃制
其形，与象相御。象果惊奔，众因溃散，遂克林邑，收其
异宝杂物，不可胜计。

按《梁书林邑传》：“元嘉二十三年，使交州刺史檀和之、
振武将军宗悫伐之。和之遣司马萧景宪为前锋。杨
迈闻之惧，欲输金一万斤，银十万斤，还所略日南民
户。其大臣毒僧达谏止之，乃遣大帅范扶龙。”〈宋书作范扶龙
大〉戍。其北界区栗。〈宋书作粟〉“城。景宪攻城克之，斩扶龙首，
获金银杂物不可胜计，乘胜迳进，即克林邑。杨迈父
子，并挺身逃奔，获其珍异，皆是未名之宝。”又销其金
人，得黄金数十万斤。和之后病死，见胡人为祟。
按《水经注》，“元嘉中，檀和之征林邑，其王杨迈举国夜
奔，窜山薮，据其城邑，收宝巨亿。军还之后，杨迈归国。
家国荒殄，时人靡存，踌躇崩”擗，愤绝复苏，即以元嘉
二十三年死。初，杨迈母怀身，梦人铺杨迈金席，与其
儿落金席上，光色起，昭晰艳曜，华俗谓上金为紫磨
金，夷俗谓上金为“杨迈金。”父胡达，死袭王位，能得人
情，自以灵梦为国祥庆。其太子初名咄，后杨迈死，咄
年十九代立，慕先君之德，复名杨迈。昭穆二世，父子
共名，知林邑“之将亡矣。”

### 武帝孝建二年林邑遣使贡献

按《宋书孝武帝本纪》不载。按《林邑传》，“世祖孝建二
年，林邑又遣长史范龙跋奉使贡献，除龙跋扬武将
军。”

### 大明二年林邑遣使献方物

按《宋书孝武帝本纪》云云。按《林邑传》。“大明二年。林
邑王范神成。又遣长史范流。奉表献金银器。及香布
诸物。”

### 明帝泰豫元年林邑遣使献方物

按《宋书明帝本纪》。不载。按《林邑传》云云。